สังคมข่าวหุ้น
*ดัชนีหุ้นไทยปิดตลาด 1,665.93 จุด ลดลง 5.29 จุด มูลค่าซื้อขาย 58,277 ล้านบาท ทิศทางวันนี้มูลค่าการซื้อขายยังเบาบางต่อเนื่อง ช่วงระหว่างรอผลประชุม ECB พร้อมประเมินแนวรับ 1,660-1,665 จุด แนวต้าน 1,675-1,680 จุด
10 ก.ย. 2562

เล็กเซียวหงส์
*ดัชนีหุ้นไทยปิดตลาด 1,665.93 จุด ลดลง 5.29 จุด มูลค่าซื้อขาย 58,277 ล้านบาท ทิศทางวันนี้มูลค่าการซื้อขายยังเบาบางต่อเนื่อง ช่วงระหว่างรอผลประชุม ECB พร้อมประเมินแนวรับ 1,660-1,665 จุด แนวต้าน 1,675-1,680 จุด
*TRUE รูดต่อเนื่องมาหลายวัน..ท่ามกลางข่าวลือกันแซดทั้งเรื่องต้นทุน 5G กดดันกำไร..ทั้งเรื่องข้อพิพาทกับ TOT และ CAT แถมมีความระแวงว่า “ซีพีกรุ๊ป” จะขายหุ้นออกมาอีก..ลามไปถึงครอบครัวหุ้นซีพีอย่าง CPALL และ CPF อีกด้วย..เอาเป็นว่าเมื่อหุ้นลงมีเหตุมีผลขึ้นมาทันที ต่างจากตอนหุ้นขึ้น..ก็เห็นเงียบกริบ…ที่แน่ ๆ เหตุผลที่แท้จริงไม่มีใครรู้ ต้องดูว่า “เจ้าสัวน้อย” ศุภชัย เจียรวนนท์ จะให้ความกระจ่างเรื่องนี้อย่างไร
*EPCO เมื่อมีข่าวปิดดีลขายโซลาร์ฟาร์มเวียดนาม เกิดแรงขายทำกำไรกันออกมาทันที แต่ “ขายเยอะ” เกินไปแล้ว แว่วมาว่าขายโซลาร์ฟาร์มเวียดนามครั้งนี้ มีกำไร 500 ล้านบาท ถือว่าสุดยอดจริง ๆ..ลงทุนไม่ถึงปีฟันกำไร 500 ล้านบาท..หาแบบนี้ไม่ได้ง่ายนะ
*GSC ต้องติดตาม..เมื่อที่ปรึกษาทางการเงินอิสระ มีความเห็นว่า ผู้ถือหุ้นไม่ควรอนุมัติการให้สัตยาบันในรายการที่เกี่ยวโยง กรณีนำเงินที่ได้จากการขายไอพีโอ (เกือบทั้งหมด) ไปซื้อตั๋ว P/N จาก ACAP (ถือหุ้นใหญ่ 64%) เพราะว่า “ไม่สมเหตุสมผล” และ “ไม่เหมาะสม” เรื่องอัตราดอกเบี้ย-วัตถุประสงค์และเงื่อนไขเข้าทำรายการ หนักกว่านั้นไม่ผ่านคณะกรรมการและกรรมการตรวจสอบและมติผู้ถือหุ้นอีกด้วย ..ขัดต่อหลักธรรมาภิบาลชัดเจน..ขึ้นอยู่กับว่าผู้ถือหุ้นจะตัดสินใจอย่างไร หลัง “โดนหลอก” กันมาครั้งหนึ่งแล้ว จะอยากโดนหลอกซ้ำหรือไม่..!!
*AWC ยังไม่ทันขายหุ้นไอพีโอเลย ทำเอา KKP ออกอาการกล้ามเนื้ออ่อนแรงขึ้นมาเลย..กังวลว่า AWC ของ “เสี่ยเจริญ” จะเข้ามาเบียดที่นั่งใน SET50 โอ้ว..เห็นชื่อ “เสี่ยเจริญ” ถึงกลับยอมยกธงขาวกันเลยรึ.!? แต่พอได้ข้อมูลมาว่าราคาไอพีโอ AWC อยู่ที่ 6.00-6.50 บาท จำนวนหุ้นไอพีโอ 8,000 ล้านหุ้น ในจำนวนนี้มี Green Shoe Option 15% (1,200 ล้านบาท) เรียกว่ามีเครื่องรางของขลังป้องกันหุ้นหลุดจอง..หายห่วงครับกระผม..!?
*ฉลองครบรอบ 25 ปีและก้าวสู่ปีที่ 26 หนังสือพิมพ์ข่าวหุ้นธุรกิจ ฤกษ์ดีปีนี้จัดขึ้นวันศุกร์ที่ 13 ก.ย. 2562 ที่สำนักงานข่าวหุ้นธุรกิจ โอกาสนี้ขอเรียนเชิญมิตรสหายสายหุ้น ร่วมแสดงความยินดี มา ณ โอกาสนี้คร้าบ
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น